stanford-oval/wikipedia huggingface dataset:
ספורטקס

| --- | --- |

מאגנוס שבינג בתפקיד ספורטקס ביריד הצעצועים הבריטי, 2009
 תוכנית טלוויזיה:  נווה עצלנות
 הופעה ראשונה:  !Áfram Latibær
 הופעה אחרונה:  פרק "תעלומת הפירמידה", נווה עצלנות
 יוצרים:  מאגנוס שבינג
 גילום הדמות:  מאגנוס שבינג
 דיבוב בשפה העברית:  אורי אומנותי
 מידע
 גזע:  בן אדם (בסדרת הטלוויזיה) גמדון (בהצגות המקוריות ובדיבוב האיסלנדי של הסדרה)
 מין:  זכר
 מקצוע:  גיבור על, מורה לספורט
 מומחיות:  התעמלות אירובית, התעמלות מכשירים, ענפי ספורט שונים
 כוחות:  חוזק על, מהירות על
 דמויות קשורות
 משפחה:  גברת בסי ברברת (אמא, בפיילוט)
 חברים:  זיגי, סטפני, פיקסל, טריקסי, סטינג'י, מילפורד לב-טוב, גברת בסי ברברת
 אויבים:  רובי רקב
ספורטקס (באנגלית: Sportacus, "ספורטקוס", באיסלנדית: Íþróttaálfurinn) הוא דמות המופיעה בסדרת הטלוויזיה האיסלנדית-אמריקאית לילדים "נווה עצלנות". את דמותו מגלם יוצר הסדרה, מאגנוס שבינג. שמו באנגלית מהווה הלחם בסיסים של ספרטקוס ו"ספורט". ספורטקס הוא גיבור ספורטיבי המציל בני אדם אחרים במצוקה.
הדמות

ספורטקס גר בספינת אוויר מעל נווה עצלנות. הוא מעודד את ילדי השכונה לאכול פירות וירקות (אותם הוא מכנה "סוכריות טבע") ולשחק בחוץ במקום לשבת בבית. הוא רוצה לוודא שכולם בנווה עצלנות מאושרים, ויודע שכדי שיהיו מאושרים עליהם להיות בריאים ובכושר. אחרי ספורטקס רודף רובי רקב, המבקש להחזיר את העיר למצבה הקודם: העיר עצלנית.
ספורטקס עונד גביש קסום הנדלק במקרה של קבלת קריאה מתושב נווה עצלנות. דמותו סבלנית, אדיבה ומבינת עניין. ספורטקס נמנע מלומר לילדי נווה עצלנות מה לא לעשות, אך הוא מעדיף להשתמש בדוגמאות.
היסטוריית הדמות

ב-Áfram Latibær ("קדימה, נווה עצלנות!"), ההצגה האיסלנדית המקורית שעליה התבססה סדרת הטלוויזיה היה ספורטקס שדון בשם "האלף האתלטי", שדון בעל כוחות מאגיים. תלבושתו הורכבה מטוניקה כחולה, ממכנסים ירוקים רחבים ומכובע גדול שרוף בצבע אמבר. היו לו גם שפם בלונדיני גדול ועבה וזקן של עז.
בהצגה השנייה, Glanni Glæpur í Latabæ ("רובי רקב בנווה עצלנות"), החל ספורטקס לקבל מראה דומה יותר למראהו בתוכנית הטלוויזיה. הוא טייל מעל העיר בכדור פורח ולבש בגדים צהובים וחומים.
בתקופת הפיילוט שלא שודר, העלילה המקורית הייתה כי ספורטקס הוא במקור בנה של בסי, ששמו אלכסנדר "אלכס" ברברת. כילד העריץ מאוד את הגיבור של העיר שעל גבו התנוססה הספרה 9. לפני שעזב, הגיבור העביר לאלכס קופסה עם כל מה שהוא צריך כדי להיות גיבור. כשאלכס גדל מספר 9 עזב את העיר, ואלכס התחיל להתאמן, והוא הופך להיות גיבור מספר 10 - ספורטקס. לא נעשה שימוש בעלילה זו בסדרה הסופית.
בתוכנית הטלוויזיה לובש ספורטקס חליפה כחולה ולבנה עם וסט שהיה סגור על ידי הגביש. הוא לבש כובע שחור וכחול עם משקפי מגן בצבע כחול בהיר. מגפיו היו בגוון כהה בין כחול לסגול, עם פסים אדומים, שחורים ולבנים. הוא עונד לידיו מגינים כחולים ממתכת. עיניו כחולות ושפמו שחור ומחודד.
הערות שוליים

↑  נווה עצלנות, במיזם "אישים" לתיעוד היצירה הישראלית
↑  LazyTown Entertainment, Bessie and Mayor, LazyTown Entertainment, ‏25.12.2003 (באנגלית)
↑  LazyTown Entertainment, The Origins Story, LazyTown Entertainment, ‏08.01.2004 (באנגלית)
סם ניבולה

| --- | --- |
אין תמונה חופשית
 לידה:  26 בספטמבר 2003 (בן 21) וסטמינסטר, הממלכה המאוחדת 
 שם לידה:  Samuel John Nivola 
 מדינה:  הממלכה המאוחדת, ארצות הברית 
 תקופת הפעילות:  מ-2013
 מקום לימודים:  בית הספר סנט אן 
 פרופיל ב-IMDb
 
סמואל "סם" ג'ון נבולה (באנגלית: Samuel “Sam“ John Nivola נולד 26 בספטמבר 2003) הוא שחקן בריטי-אמריקאי, הבן של השחקנים אמילי מורטימר ואלסנדרו ניבולה.
ביוגרפיה

סם ניבולה הוא בנם הבכור של השחקנית הבריטית אמילי מורטימר ושל השחקן האמריקאי אלסנדרו ניבולה. יש לו אחות, מאי (נולדה 2010). כמו אביהם, האחים התלהבו מטניס בילדותם. סם ניבולה התפתח לשחקן צעיר ומוכשר והתחרה בטורנירי USTA התאחדות הטיס של ארצות הברית .
ניבולה התגורר בלוס אנג'לס עם משפחתו עד 2012. לאחר מכן הוא עבר לברוקלין, ניו יורק עם הוריו ואחותו.
קריירה

הופעת הבכורה של ניבולה הייתה בפרק בסדרת הטלוויזיה "Doll & Em". שנה לאחר מכן הופיע בפרויקט בסרט "River of Fundament". פרויקט שיתופי חדש בהשראת הרומן האמריקני נורמן מיילר משנת 1983, "River of Fundament", המתרחש במצרים הפרעונית. הפרויקט נוצר כאופרה לא מסורתית עם סדרה של מופעים חיים חד-פעמיים שבוצעו על פני נופים אמריקאים.
בשנת 2021 שיחק בסרט "With/In: חלק 2". הסרט סובב סביב הנושא של בידוד וניבולה משתתף בו לצד אימו ואביו. בשנת 2022 שיחק בסרט "With/In", סדרה של סיפורים הסובבים סביב הבידוד בתקופת התפרצות נגיף קורונה. באותה שנה שיחק בסרט רעש לבן.
בשנת 2023 שיחק בתפקיד ראשי בסרט "איילין".
בשנת 2024 לוהק ניבולה לתפקיד ראשי בסדרת הטלוויזיה, הלוטוס הלבן. באותה שנה שיחק במיני סדרה הזוג המושלם.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2014 | River of Fundament | חבר מקהלה |  |
| 2018 | Blackout |   | סרט קצר במאי, תסריטאי ומפיק |
| 2021 | Neighborhood Watch |   | סרט קצר במאי ותסריטאי |
| 2022 | רעש לבן | היינריך |  |
| 2023 | איילין (אנ') | לי פולק |  |
| 2023 | המאסטרו | אלכסנדר ברנשטיין |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013 | דול ואם (אנ') | אריאל | פרק: "Six" |
| 2021 | המרדף אחרי האהבה (אנ') | מאט | פרק: "Two" |
| 2024 | הזוג המושלם | וויל וינבורי | סדרת טלוויזיה של נטפליקס |
| 2025 | הלוטוס הלבן | לוקלן רטקליף | תפקיד מרכזי בעונה השלישית |
הערות שוליים

1 2  Starporträt: Emily Mortimer. In: gala.de (abgerufen am 8. August 2022).
↑  People: First Child for Young British Film Star. In: The Independent, 30. September 2003, S. 6.
↑  Eric Schuster: Q&A: Actor Alessandro Nivola on his tennis obsession. In: usta.com, 31. August 2021 (abgerufen am 8. August 2022).
↑  Peter Travers, Review: 'White Noise' is a sign of respect to a virtuoso but never completely breaks free, Good Morning America, ‏5 בנובמבר 2022
↑  Jessica Kiang, Variety, Variety, ‏בundefined 2023
↑  Marianne Garvey, ‘White Lotus’ adds Patrick Schwarzenegger, Walton Goggins and more to new season cast, CNN, ‏2024-01-17 (באנגלית)
↑  Sam Prance, Who Is Broderick Graham In The Perfect Couple? Greer's Secret Explained, Capital, ‏10 בספטמבר 2024
↑  יעל אילן, "קודרת, ארוכה ומטורפת": כל מה שצריך לדעת על "הלוטוס הלבן" עונה 3, באתר ynet, 9 בפברואר 2025
סן סבסטיאן

ערך זה עוסק בעיר בספרד. אם התכוונתם לקדוש נוצרי שעל שמו קרויה העיר, או מצודה בגאנה, ראו .
סן סבסטיאן (בספרדית: San Sebastián, בבסקית: דונוסטיה, Donostia; השם הרשמי הוא דונוסטיה-סן סבסטיאן) היא עיר בצפון ספרד, השוכנת במפרץ ביסקאיה קרוב לגבול עם צרפת. משמשת כבירת נפת גיפוסקואה בחבל הבסקים ובה כ-184,200 תושבים (2008).
גאוגרפיה

העיר התברכה בחוף ים ציורי, התחום בין שני הרים גבוהים. לאורך החוף ישנה טיילת ובה שפע מקומות בילוי ומסעדות בעלות מטבח עשיר. בין היתר משום כך היא אתר תיירות פופולרי.
רוב בתי העיר חדשים, מאחר שהעיר עברה שריפות רבות, האחרונה שבהן בתקופת כיבוש נפוליאון. הרובע העתיק של סן סבסטיאן (Parte Vieja) הוא מבוך של סמטאות צרות עם מבנים מימי הביניים וכיכרות מרשימות כדוגמת כיכר החוקה (Plaza de La Constitucion), שבעבר שימשה כזירת מלחמות השוורים בעיר.
מרכז העיר (Zentroa), ברובו, נבנה בסגנון אדריכלי של תחילת המאה העשרים, הבל אפוק.
תרבות

העיר מפורסמת בשל פסטיבל הקולנוע הבינלאומי המתקיים בה מדי שנה.
ישנה עוגה גבינה בסקית מסורתית לעיר הנקראת עוגת סן סבסטיאן, עוגת גבינה "שרופה" אשר מושחמת בחלקה העליון עד ליצירת קרמל שחום כהה על פני העוגה. היא ידועה במרקמה הייחודי הנוצר מבלילה נוזלית אפויה בחום גבוה ומקוררת כאשר חלקה הפנימי עדיין במרקם רך.
בסן סבסטיאן נמצא מועדון הכדורגל ריאל סוסיאדד מליגת העל הספרדית, ואחד מאירועי הספורט החשובים בעיר הוא הדרבי הבסקי.
סן סבסטיאן נוסדה כאתר נופש קיצי לבני המלוכה הספרדית בשנות ה-20 המוקדמות. היא נחשבה לאחד המקומות היותר עשירים ותרבותיים בספרד ושנים רבות הייתה בירת הקיץ של ספרד.
ערים תאומות

יפן מרוגאמה, קגאווה, יפן
הממלכה המאוחדת פלימות, אנגליה, הממלכה המאוחדת
איטליה טרנטו, טרנטינו-אלטו אדיג'ה, איטליה
גרמניה ויסבאדן, הסן, גרמניה
אוקראינה פאבלוהראד, אוקראינה
גלריה

קתדרלת הרועה הטוב בסן סבסטיאן
קתדרלת הרועה הטוב בסן סבסטיאן
סימפל פלאן

| --- | --- |
סימפל פלאן
סימפל פלאן
 מקום הקמה:  מונטריאול 
 מוקד פעילות:  מונטריאול, קנדה
 תקופת הפעילות:  מ-1999
 סוגה:  פאנק (Punk) • פאנק רוק• פופ פאנק
 חברת תקליטים:  Lava/Atlantic
 פרסים והוקרה:  הפרס ההומניטרי של אלן ווטרס  CASBY Award 
 אתר רשמי
 פרופיל ב-IMDb
 חברים
 פייר בובייה  ג'ף סטינקו  צ'אק קומאו  סבסטיאן לפביור  דייוויד דיסרוסיירס
 
סימפל פלאן בהופעה
סימפל פלאן (באנגלית: Simple Plan, "תוכנית פשוטה") היא להקת פאנק רוק קנדית, אשר החלה את דרכה בשנת 1999 במונטריאול, קוויבק. הלהקה מורכבת מחמישה נגנים קנדים צרפתים שנולדו בפרברי קוויבק. הלהקה הוציאה חמישה אלבומי אולפן ושני אלבומי DVD.
חברי הלהקה הם פייר בובייה (סולן), דייוויד דיסרוסיירס (קולות רקע, גיטרה באס), סבסטיאן לפביור (קולות רקע, גיטרה), צ'אק קומאו (תופים), ג'ף סטינקו (גיטרה ראשית).
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה. יש להמשיך את קורות הלהקה אחרי 2012.
היסטוריה > ההרכב (1999–2002)

סימפל פלאן החלה בשנת 1999 עם ההרכב של להקה שנקראה "ריסט" (באנגלית: reset) שבה השתתפו פייר בובייה, צ'אק קומאו, פיליפ גוליסוור ואדריאן ויט; ההרכב הוציא אלבום ב-1998 (no worries), שלא זכה להצלחה, ולאחר מכן קומאו עזב לטובת לימודיו בקולג'. לאחר שנתיים הוא נפגש עם חברים מבית הספר התיכון, ג'ף סטינקו וסבסטיאן לפביור, אשר היו בלהקות אחרות משלהם, והם חברו ללהקה אחת. בינתיים הוציאה "ריסט" אלבום שני - NO LIMITS (שני האלבומים הוצאו שנית כדיסק אחד ב-2006). בסוף 1999, קומאו ובובייה נפגשו בהופעה ולאחר מכן בובייה עזב את "ריסט" והצטרף אל שלושת האחרים. דייוויד דיסרוסיירס החליף את בובייה ב"ריסט", אך גם הוא עזב לאחר 6 חודשים והצטרף לקומאו ולהקתו, דבר שאיפשר לבובייה, אשר היה גם הסולן וגם הבסיסט, להתמקד בשירה.
מקור שם הלהקה אינו ברור. חברי הלהקה הביאו מגוון של תשובות קומיות לשאלה זו, אשר אחת מהן הייתה שהלהקה הייתה המוצא הקל (סימפל פלאן = תוכנית פשוטה) שלהם במקום מציאת עבודה "רצינית". גרסה אחרת היא כי השם נגזר מהסרט "A Simple Plan" שיצא לאקרנים בשנת 1998. השם היה אמור להיות זמני, אך לאחר שהחלו הופעות ללהקה, הפך השם לקבוע.
היסטוריה > האלבום הראשון (2002–2003)

בשנת 2002 הוציאה הלהקה את אלבום האולפן הראשון שלה: "No Pads, No Helmets...Just Balls", שנכתב בסגנון פאנק. שם האלבום הוא מתוך שורה פופולרית בסלוגן של רוגבי, "No pads, no helmets, no pussies." האלבום יצא בארצות הברית עם 12 שירים.
באותה שנה הופיעה הלהקה ב-300 הופעות, חלקן ביפן. ב-2003 ביצעו גם מופעי פתיחה עבור הזמרת אבריל לאבין בסיבוב הופעות שלה. בנוסף ביצעו מופעי פתיחה לגרין דיי וגוד שארלוט.
היסטוריה > האלבום השני (2004–2005)

בשנת 2004, סימפל פלאן הוציאה את האלבום השני שלה, "Still Not Getting Any...", האלבום הופק על ידי בוב רוק, וכלל 11 שירים, ביניהם "Shut Up!" "Welcome to My Life" "Crazy" ועוד.
חברי הלהקה חשבו על שמות רבים לאלבום, ביניהם "Get Rich" ,"Die Trying"
ו-"In The Zone". לבסוף הם בחרו בשם "Still Not Getting Any...". הסברה הרווחת היא שהם בחרו בשם מכיוון שלמרות מאמציהם, הם לא זכו לביקורות טובות.
היסטוריה > האלבום השלישי (2006–2010)

בשנת 2006 הלהקה שחררה את האלבום השלישי שלה, אשר נקרא על שמה "Simple Plan". כחלק מסיבוב הופעות לקידום האלבום השלישי, הופיעה להקת סימפל פלאן בישראל, בהאנגר 11 בתל אביב, בדצמבר, 2008.
היסטוריה > האלבום הרביעי (2011–2012)

הלהקה הוציאה את האלבום הרביעי שלה והפכה ללהקה מצליחה וידועה ברחבי העולם.
האלבום הרביעי נקרא "Get Your Heart On".
היסטוריה > האלבום החמישי (2014–הווה)

בשנת 2016 הלהקה הוציאה את האלבום החמישי שלה שנקרא "Taking One for the Team".
בשנת 2022 הוציאה הלהקה את אלבום האולפן השישי בשם: Harder than it looks, תוך ניסיון לחזור לשורשי הפופ-פאנק של הלהקה. השיר Ruin my life מתוך אלבום זה כלל שיתוף פעולה עם סולן להקת סאם-41, דריק ויבלי.
דיסקוגרפיה > אלבומי אולפן

"I'd Do Anything" – 3:17
"The Worst Day Ever" – 3:27
"You Don't Mean Anything" – 2:28
"I'm Just a Kid" – 3:18
"When I'm with You" – 2:37
"Meet You There" – 4:14
"Addicted" – 3:52
"My Alien" – 3:08
"God Must Hate Me" – 2:44
"I Won't Be There" – 3:09
"One Day" – 3:15
"Perfect" – 4:37
"Shut Up!" – 3:03
"Welcome to My Life" – 3:22
"Perfect World" – 3:53
"Thank You" – 2:55
"Me Against the World" – 3:14
"Crazy" – 3:38
"Jump" – 3:11
"Everytime" – 4:03
"Promise" – 3:34
"One" – 3:22
"Untitled (How Could This Happen to Me?)" – 4:00
"When I'm Gone" - 3:49
"Take My Hand" - 3:51
"The End" - 3:22
"Your Love Is a Lie" - 3:42
"Save You" - 3:45
"Generation" - 3:02
"Time to Say Goodbye" - 2:56
"I Can Wait Forever" - 4:54
"Holding On" - 5:03
"No Love" - 3:15
"What If" - 5:54
"You Suck At Love" - 3:11
"Can't Keep My Hands Off You Feat. Rivers Cuomo" - 3:20
"Jet Leg" - 3:23
"Astronaut" - 3:40
"Loser Of The Year" - 3:26
"Anywhere Else But Here" - 3:43
"Freaking Me Out Feat. Alex Gaskarth" -3:06
"Summer Paradise Feat. MKTO" - 3:55
"Gone Too Soon" 3:15
"Last One Standing" - 3:27
"This Song Saved My Life" - 3:12
"Ordinary Life" - 3:24
"The Rest of Us" - 3:13
"Outta My System" - 3:25
"Fire in My Heart" - 3:26
"In" - 3:42
"Lucky One" -3:50
"Try" - 3:25
Taking One for the Team
| Title | Writer(s) | Length |  |
| --- | --- | --- | --- |
| 1. | "Opinion Overload" |  Simple Plan  Nathaniel Company | 3:19 |
| 2. | "Boom!" |  Simple Plan  Ryan Ogren  Nick Bailey | 3:10 |
| 3. | "Kiss Me Like Nobody's Watching" |  Simple Plan | 3:22 |
| 4. | "Farewell" (featuring Jordan Pundik) |  Simple Plan  Ogren  Bailey | 3:21 |
| 5. | "Singing in the Rain" (featuring R. City) |  Simple Plan  Theron Thomas  Timothy Thomas | 3:42 |
| 6. | "Everything Sucks" |  Simple Plan | 3:31 |
| 7. | "I Refuse" |  Simple Plan | 3:18 |
| 8. | "I Don't Wanna Go to Bed" (featuring Nelly) |  Simple Plan  Christopher J. Baran  Comell Haynes | 3:08 |
| 9. | "Nostalgic" |  Simple Plan  Company | 3:06 |
| 10. | "Perfectly Perfect" |  Simple Plan  Ryan Stewart  Tom Higgenson | 3:07 |
| 11. | "I Don't Wanna Be Sad" |  Simple Plan | 3:13 |
| 12. | "P.S. I Hate You" |  Simple Plan  Stewart | 3:03 |
| 13. | "Problem Child" |  Simple Plan  Justin Tranter | 3:41 |
| 14. | "I Dream About You" (featuring Juliet Simms) |  Simple Plan | 4:11 |
| שם האלבום | תאריך יציאה | חברת תקליטים |
| --- | --- | --- |
| No Pads, No Helmets... Just Balls | 15 בנובמבר 2002 | Lava/Atlantic |
| Still Not Getting Any... | 26 באוקטובר 2004 | Lava/Atlantic |
|  Simple Plan  |  12 בפברואר 2008  |  Lava/Atlantic  |
| Get Your Heart On | 21 ביוני 2011 | Lava/Atlantic |
| Get Your Heart On - The Second Coming!... | 3 בדצמבר 2013 | Lava/Atlantic |
דיסקוגרפיה > אלבומי הופעה חיה

| שם האלבום | תאריך יציאה | חברת תקליטים |
| --- | --- | --- |
| Live In Japan 2002 | 21 בינואר 2003 | Lava/Atlantic |
| Live in Anaheim | 21 בפברואר 2004 | Lava/Atlantic |
| MTV: Hard Rock Live | 4 באוקטובר 2005 | Lava/Atlantic |
DVD

2003 - A Big Package For You
2005 - MTV - Hard Rock Live
שלמה חנוך רבינוביץ

רבי שלמה חנוך הכהן רבינוביץ (ה'תרמ"ב – י"ח באב ה'תש"ב; 1882 – 1942) היה האדמו"ר הרביעי של חסידות ראדומסק. נרצח בשואה.
קורות חייו

שלמה חנוך הכהן נולד לרבי יחזקאל, האדמו"ר מראדומסק, מחבר "כנסת יחזקאל". הוא היה נינו של רבי שלמה, מייסד השושלת, בעל "תפארת שלמה". הרב התחנך ב"חצר" של אביו האדמו"ר, ולמד תורה מפי הגאון מאמסטוב. היה בעל כישרונות גדולים, ואחדים מחידושיו בהלכה שחידש מימי נעוריו נדפסו בספרי שו"ת שונים. אחרי נישואיו עסק במסחר והצליח מאוד בעסקיו. לאחר שנפטר אביו האדמו"ר בי"ח בחשוון תרע"א, עלה לכס האדמו"רות והוא בן 29. הוא נודע בכך שלמרות היותו אדמו"ר מפורסם, היה קשור ואף נסע לאדמו"רים אחרים (למשל, לר' ישראל מצ'ורטקוב), כך שהיה גם אדמו"ר וגם חסיד.
מפעלו הגדול היה ייסוד רשת ישיבות "כתר תורה". הרשת הקיפה שלושים ושש ישיבות ברחבי פולין וגליציה, ויחד עם חתנו, הרב דוד משה רבינוביץ, ניהל את הרשת. תוך כדי הנהגתו הרוחנית, הוא המשיך לעסוק במסחר וזכה לעושר רב. את רוב כספו הקדיש להחזקת הישיבות ולתמיכה בעניים. למרות עיסוקיו, הוא שקד על הכנת שיעוריו שהצטיינו בסדר ובדייקנות. הוא היה מאורגן מאוד וקבע זמנים מדויקים ללימוד כל מקצועות התורה בזמניהם, ולכך חינך את חסידיו ותלמידיו. האדמו"ר זכה לחסידים רבים, ושמעו יצא גם בגליציה. כך קרה שבקרקוב היו יותר שטיבלך של ראדומסק מאלה של גור.
הוא היה ידוע גם בספרייתו הגדולה שכללה כתבי יד יקרים, והייתה הספרייה היהודית השנייה בגודלה בפולין (הראשונה הייתה של הרבי מגור).
בתקופת השואה

בפרוץ המלחמה נפש האדמו"ר בצד הגליצאי של הרי הקרפטים. באותו זמן היה מקום מגוריו הקבוע בסוסנוביץ, ולפי מה שמסופר בספר "קדוש השם" של הרב שמעון הוברבנד חיפשוהו הגרמנים כבר בתחילת הכיבוש, ומכיוון שלא מצאו אותו בביתו הוציאו את זעמם על אחד מגדולי תלמידיו וירו בו. האדמו"ר לא חזר לביתו אלא נסע ללודז', שם הייתה לו אפשרות לעזוב את פולין. אך הוא לא נעתר להפצרות חסידיו לברוח, ואמר: רצוני להיות עם כל היהודים. בחנוכה ת"ש (1939) יצא מלודז' והגיע לוורשה, חבול בגופו ומרוט זקן. שם התאכסן בבית אחד מחסידיו. חסידים רבים התקבצו לשמוע את תורתו ולהשתתף בתפילות וב"טיש" שניהל. למרות חולשתו ממחלת הסוכרת ומהתלאות, המשיך בלימודו ודחה הצעות לברוח. אף על פי שכאן כבר היה חסר אמצעים כספיים, המשיך לתמוך בנצרכים וארח נזקקים על שלחנו. הוא המשיך במנהגו לבקר אדמו"רים אחרים למרות הסכנות הכרוכות בכך. כדי לשחררו מעבודות כפייה רשמו אותו כעובד בחברת "חסד של אמת", אך עד מהרה עלה עליו ועל משפחתו הכורת.
בשבת י"ח אב תש"ב, בשעה 4, פרצה פלוגת חיילים לביתו, רח' נובוליפקי 30, עברה מדירה לדירה והרגה באותו בית 150 איש, ביניהם את האדמו"ר ואת כל משפחתו. הרבי נקבר באוהלו של האדמו"ר מנובומינסק. לפי גרסה אחת אמר הרבי לרוצחים לפני מותו: אני יודע שבאתם להרגני, ואני בוחר למות בביתי ולא אי שם בקרון מלא רעל.
משפחתו

בתו היחידה, רייזל, נישאה לרבי דוד משה רבינוביץ, שהיה בן דודו האדמו"ר רבי נתן נחום רבינוביץ מקרימילוב. הרב דוד משה שימש כראש רשת הישיבות והיה מועמד לעמוד בראש ישיבת חכמי לובלין אחר פטירת הרב מאיר שפירא. נולד להם בן יחיד, אברהם אלימלך יחזקאל אהרן, שנפטר בהיותו בגיל ארבע ונטמן בבית החיים בעיר סוסנוביץ.
חיבורו

שבחי כהן - על התורה ועניינים בש"ס
ברכת שלמה - על התורה ועניינים שונים בש"ס. וצילום ירחוני כתר תורה שיו"ל בישיבת כתר תורה לפני השואה.
ראו גם

חסידות ראדומסק
אברהם יששכר בער רבינוביץ
יחזקאל רבינוביץ
מנחם שלמה בורנשטיין
הערות שוליים

↑  Poznanski, Yehieil. "Remembrances of the Past". Radomsko Memorial Book. נבדק ב-7 ביולי 2011. {{cite web}}:  (עזרה)
↑  .
↑  Tannenbaum, Rabbi Gershon (7 באפריל 2009). "Radomsker Rebbe's Yahrzeit". The Jewish Press. אורכב מ-המקור ב-15 ביוני 2012. נבדק ב-12 ביולי 2011. {{cite web}}:  (עזרה)
↑
↑  בנימין מפתח תקווה, תולדות ושורשים - עצי משפחה: האדמו"ר רבי שלמה חנוך הכהן רבינוביץ מראדומסק, באתר תולדות ושורשים - עצי משפחה, ‏יום שני, 6 באוגוסט 2012
↑  Farbstein, Esther (2007). Hidden In Thunder: Perspectives on faith, halachah and leadership during the Holocaust. Feldheim Publishers. p. 118. ISBN 965-7265-05-3.
↑  Schindler, Pesach (1990). Hasidic Responses to the Holocaust in the Light of Hasidic Thought. Ktav Publishing House. p. 74. ISBN 0-88125-310-3.
↑  ראו: הנתיב האחרון של גדולי התורה בגיטו ווארשה, בית יעקב, גיליון 47, ניסן תשכ"ג (1963), עמ' 8, באתר היברובוקס
↑  אהרן סורסקי, זיכרון כהן ירושלים תשע"ה
| --- | --- |
בקרת זהויות :  NLI: 987007301557805171  LCCN: nr93035069  VIAF: 304741480   WorldCat (עם VIAF): 304741480
מרחב אפיני

במתמטיקה, ובפרט באלגברה, מרחב אפיני הוא מבנה גאומטרי אשר מכליל את המושג המרחב האוקלידי בכך שהוא מקיים את התכונות של מרחב אוקלידי מבלי להגדיר מושגים כגון מרחק וגודל זוויות, אך תוך שימור תכונת היחסיות בין אורכי קטעים.
המרחב האפיני בנוי מאוסף נקודות ומרחב וקטורי המייצג את הכיוונים בין הנקודות השונות במרחב. כך למשל, אפשר להגיד שהכיוון מנקודה  a לנקודה  b הוא אותו כיוון כמו מנקודה  c לנקודה  d אם אותו וקטור  {\vec {v}} מייצג תנועה מנקודה  a ל- b (קרי,  b=a+{\vec {v}}) ומנקודה  c ל- d (קרי,  d=c+{\vec {v}}). באופן דומה, המרחב האפיני מאפשר להגדיר מונחים כגון ישרים מקבילים בעזרת טרמינולוגיה מעולם האלגברה הליניארית.
בנוסף, במרחב האפיני לא קיימת ראשית צירים כמו במקרה של מרחב וקטורי, אלא כל נקודה במרחב יכולה לשמש כראשית צירים. תכונה זו עומדת בניגוד למרחב הווקטורי, בו נקודה אחת מזוהה כראשית הצירים וכל שאר הנקודות מיוצגות כוקטורים היוצאים ממנה.
סימונים

בערך זה נסמן ב- A ו- B קבוצות של נקודות.
נסמן ב- F שדה כלשהו, כאשר לרוב  F=\mathbb {R} , שהוא שדה הממשיים. נסמן ב- 0 ו- 1 את איבר האפס ואיבר היחידה של השדה  F בהתאמה.
נסמן ב- {\vec {A}} ו- {\vec {B}} מרחבים וקטוריים מעל  F.
נסמן את פעולת החיבור  + הן כפעולת החיבור בין הווקטורים במרחב הווקטורי והן כפעולה בין נקודה לוקטור במרחב האפיני. ההבדל בין שתי הפעולות יהיה תלוי בהקשר.
נסמן ב- 0 את וקטור האפס במרחבים וקטורים, כאשר נבדיל בין איבר האפס ב- F לוקטור האפס במרחב הווקטורי על פי ההקשר.
מוטיבציה

מרחבים וקטוריים כמו אלו מהצורה  \mathbb {R} ^{n} יכולים לשמש לתיאור מרחב פיזי מנקודת מבטו של צופה אשר נמצא בראשית הצירים. בתוך כך, תתי-מרחבים וקטורים באותו מרחב יכולים לתאר שדה ראייה מצומצם יותר בתוך אותו מרחב. כך למשל, בתוך המרחב התלת־ממדי  \mathbb {R} ^{3}, תת-המרחב  V:=\left\{(x,y,z)\mid x,y,z\in \mathbb {R} ,2x+3y+7z=0\right\} מתאר מישור בתוך אותו מרחב, אשר עובר כמובן דרך ראשית הצירים  (0,0,0) גם כן.
עם זאת, מרחבים וקטורים מוגבלים במבנים שאותם הם יכולים לתאר מכיוון שהם מתארים אך ורק מרחבים מנקודת מבטו של צופה בראשית הצירים. מאידך, הם אינם מאפשרים לתאר תתי-מרחבים אשר אינם עוברים דרך ראשית הצירים.
כך למשל, מרחב וקטורי לבדו לא יכול לתאר מישור משיק ליריעה, מכיוון שייתכן שאותו מישור לא עובר דרך ראשית הצירים במרחב כפי שהוגדרה עבור היריעה. די להסתכל במקרה של ספירה תלת-ממדית שמרכזה בראשית הצירים כדי לראות שאף אחד מהמישורים המשיקים לה לא עובר דרך ראשית הצירים, ולכן לא יכול להיות מתואר באופן מלא על-ידי מרחב וקטורי.
לשם כך, במקום להתייחס למרחב הווקטורי בלבד, במרחב האפיני מצרפים להגדרה גם את קבוצת הנקודות במרחב. באופן זה, המרחב הווקטורי משמש כדי לתאר את הכיוונים השונים בין הנקודות במרחב אך לא את המרחב כולו. בכך המרחב האפיני "שוכח" שישנה ראשית למרחב הווקטורי ומאפשר לכל נקודה במרחב לשמש כראשית.
יתרון נוסף של שימוש במרחב אפיני הוא שהוא מצליח לתאר מרחב אוקלידי מבלי להתייחס למונחים כגון "אורך" ו"זווית". בכך המרחב האפיני יכול לתאר מבנים מתמטיים מורכבים ומופשטים יותר.
הגדרה מתמטית

בהינתן קבוצת נקודות  A, מרחב וקטורי  {\vec {A}} מעל  F, ופעולה  +:A\times {\vec {A}}\to A, הזוג הסדור  (A,{\vec {A}}) ייקרא מרחב אפיני אם ורק אם הוא מקיים את התנאים הבאים:
לכל נקודה  a\in A מתקיים ש- a+0=a
אסוציאטיביות: לכל  a\in A ו- {\vec {u}},{\vec {v}}\in {\vec {A}} מתקיים ש- (a+{\vec {u}})+{\vec {v}}=a+({\vec {u}}+{\vec {v}}).
לכל זוג נקודות  a,b\in A קיים וקטור יחיד  {\vec {v}}\in {\vec {A}} כך ש- a+{\vec {v}}=b. מסמנים את וקטור זה ב- b-a או ב- {\vec {ab}}
תנאי 3 שקול לכך שבהינתן נקודה כלשהי  a\in A, ההעתקה  {\vec {v}}\mapsto a+{\vec {v}} מ- {\vec {A}} ל- A היא העתקה הפיכה.
תכונות אלגבריות

בהינתן מרחב אפיני  (A,{\vec {A}}), קבוצת נקודות  a,b,c,d\in A ווקטור  {\vec {v}}\in {\vec {A}}, מתקיימים השוויונים הבאים:
b-a=-(a-b)
(b-a)+(c-d)=(c-a)+(b-d)
(b-a)+(c-b)=c-a
תכונת המקבילית: אם  b-a=d-c אז בהכרח  c-a=d-b
(a+{\vec {v}})-b=(a-b)+{\vec {v}}
a-(b+{\vec {v}})=(a-b)-{\vec {v}}
מרכז כובד

בהינתן מרחב אפיני  (A,{\vec {A}}), מספר טבעי  n\in \mathbb {N} , אוסף נקודות  a_{1},\dots ,a_{n}\in A ואוסף סקלרים  \lambda _{1},\dots ,\lambda _{n}\in F המקיימים  \sum _{i=1}^{n}{\lambda _{1}}=1, ניתן להוכיח שלכל זוג נקודות  o_{1},o_{2}\in A כלשהן מתקיים השוויון:
o_{1}+\sum _{i=1}^{n}{\lambda _{i}(a_{i}-o_{1})}=o_{2}+\sum _{i=1}^{n}{\lambda _{i}(a_{i}-o_{2})}
בשל כך, עבור  o\in A כלשהו ניתן להגדיר את הנקודה  o+\sum _{i=1}^{n}{\lambda _{i}(a_{i}-o)} להיות מרכז הכובד של  \{a_{i}\} לפי  \{\lambda _{i}\}. כאמור, נקודה זו אינה תלויה בבחירה של  o. נהוג לסמן נקודה זו בסימון  \sum _{i=1}^{n}{\lambda _{i}a_{i}}.
באופן שקול, מרכז הכובד של  \{a_{i}\} לפי  \{\lambda _{i}\} הוא הנקודה  x\in A כך שמתקיים  \sum _{i=1}^{n}{\lambda _{i}(a_{i}-x)}=0. ניתן להוכיח כי  x זה קיים תמיד וכי הוא יחיד.
תת-מרחב אפיני

בהינתן מרחב אפיני  (A,{\vec {A}}), תת-מרחב וקטורי  {\vec {B}}\subseteq {\vec {A}} ונקודה  b\in A, ניתן להגדיר את הקבוצה:
b+{\vec {B}}:=\{b+{\vec {v}}\mid {\vec {v}}\in {\vec {B}}\}
קבוצה  B\subseteq A תקרא תת-מרחב אפיני של  A אם ורק אם מתקיים אחד התנאים השקולים הבאים:
קבוצת הווקטורים  {\vec {B}}:=\{a-b\mid a,b\in B\} מהווה תת-מרחב וקטורי של  {\vec {A}}
קיים תת-מרחב וקטורי  {\vec {B}}\subseteq {\vec {A}} כך שלכל  b\in B מתקיים ש- B=b+{\vec {B}}
קיים תת-מרחב וקטורי  {\vec {B}}\subseteq {\vec {A}} ו- b\in B כלשהו כך ש- B=b+{\vec {B}}
לכל מספר טבעי  n\in \mathbb {N} , אוסף נקודות  b_{1},\dots ,b_{n}\in B ואוסף סקלרים  \lambda _{1},\dots ,\lambda _{n}\in F המקיימים  \sum _{i=1}^{n}{\lambda _{1}}=1, מתקיים שמרכז הכובד  \sum _{i=1}^{n}{\lambda _{i}b_{i}} שייך גם הוא ל- B. כלומר,  B סגור ללקיחת מרכז כובד.
עבור כל התנאים לעיל, המרחב  (B,{\vec {B}}) הוא מרחב אפיני בפני עצמו ביחס לפעולת החיבור בין נקודה לוקטור כפי שהוגדרה עבור המרחב  (A,{\vec {A}}).
ניתן להוכיח כי כל חיתוך (סופי או אינסופי) של תת-מרחבים אפינים הוא תת-מרחב אפיני בפני עצמו.